b'\n_START_ARTICLE_\nSkok s motkom\n_START_PARAGRAPH_\nSkok s motkom je atletska sportska disciplina koja podrazumjeva upotrebu savitljive motke kako bi se presko\xc4\x8dila letvica postavljena na \xc5\xa1to ve\xc4\x87oj visini. Skakanje s motkom poznavali su drevni Grci, kao i Kre\xc4\x87ani i Kelti. Skok motkom je jedina disciplina u kojoj se upotrebljava pomagalo kako bi se presko\xc4\x8dila odre\xc4\x91ena visina. Kako povijesni\xc4\x8dari tvrde, podrijetlo ove discipline mo\xc5\xbeemo pratiti do drevnih vremena Stare Gr\xc4\x8dke. Postaje slu\xc5\xbebeno disciplina 1812. godine, u vrijeme odr\xc5\xbeavanja prvih atletskih susreta u Engleskoj, a pojavljuje se i u prvenstvima sveu\xc4\x8dili\xc5\xa1ta Cambridge, 1857. godine. Skok s motkom je dio olimpijskog programa od prvih Olimpijskih igara 1896. Skok motkom za \xc5\xbeene je postala olimpijska disciplina u Olimpijskim igarama 2000._NEWLINE_Dana\xc5\xa1nje motke za skakanje se izra\xc4\x91uju slaganjem slojeva fiberglasa oblo\xc5\xbeenih plastikom oko metalne jezgre. One su blago iskrivljene da bi atleti\xc4\x8daru dale ve\xc4\x87i odraz._NEWLINE_Svjetski rekorder u konkurenciji mu\xc5\xa1karaca je Renaud Lavillenie koji je 2014. godine u Donjecku u Ukrajini presko\xc4\x8dio 6,16 metara, \xc4\x8dime je oborio dugovje\xc4\x8dni rekord Sergeja Bubke. Bubka je dr\xc5\xbeao rekord sa skokom preko 6,15 metara jo\xc5\xa1 od 1993., a Francuz je visinu od 6,16 u njegovoj Ukrajini presko\xc4\x8dio iz prvog poku\xc5\xa1aja. Svjetski rekorder me\xc4\x91u \xc5\xbeenama je Jelena Isinbajeva koja je 2008. u Z\xc3\xbcrichu sko\xc4\x8dila 5,06 m.'